Susay

Susay — Azərbaycan Respublikasının Quba rayonunun Susay kənd inzibati ərazi dairəsində kənd. Azərbaycan Respublikası Ali Sovetinin 7 fevral 1991-ci il tarixli, 54-XII saylı Qərarı ilə Quba rayonunun Susay kəndi Alpan kənd Sovetindən ayrılaraq, bu kənd mərkəz olmaqla Susay kənd Soveti yaradılmışdır.

 Toponimikası 
Yaşayış məntəqəsi Susayçayın adı ilə adlanmışdır.

 Tarixi 
Yerli camaatın dediyinə görə, bu kəndin 4 min ildən çox yaşı vardır. Vaxtilə burada yaşayan qədim su, şu türk tayfası 7 para bir-birinə çox yaxın olan kiçik yaşayış məntəqələrində məskunlaşıblarmış. Sonralar bu 7 para kiçik kəndlərdəki su, şu tayfası müxtəlif həmlələrdən, hücumlardan, daşqınlardan və s.-dən qorunmaq üçün bir yerə yığışaraq bir kənddə hazırkı Susay kəndində birlikdə yaşamağa, məskunlaşmağa üstünlük vermişlər.Buludxan Xəlilov. Su tayfasının varisləri — Susaylılar.  xalqqazeti.com

 Coğrafiyası və iqlimi 
Kənd Quruçayın sahilində, Qusar maili düzənliyində yerləşir.

 Əhalisi 
1886-cı ildə ailələr üzrə aparılmış siyahıyaalmaya əsasən Bakı quberniyası, Quba qəzası, Qusar şöbəsi, Susay kənd cəmiyyəti tərkibinə daxil olan Susay kəndində 80 evdə sünni etiqadlı müsəlman tatarlardan (azərbaycan türkləri) ibarət 787 nəfər (422 nəfəri kişilər, 365 nəfəri qadınlar) əhali yaşayırdı. Hazırda Susay kəndi 150 evdən və 276 təsərrüfatdan ibarətdir (2013). 2009-cu ilin siyahıyaalınmasına əsasən kənddə 123 nəfər əhali yaşayır.Azərbaycan Respublikası Əhalisinin Siyahıyaalınması. Azərbaycan Respublikasının Dövlət Statistika Komitəsi. Bakı-2010. Səh.629

 Mədəniyyəti 
Kənddə klub və kitabxana var.

 Təhsil 
Kəndin təzə tikilmiş 250 nəfərlik binası olan məktəbi var.

 Din 
Kənddə məscid var. Məscid XV əsrdə inşa olunmuşdur. Son dövrlərdə kənddəki məsciddə müəyyən bərpa işləri də aparılmışdır.

 Səhiyyə 
Kənddə tibb məntəqəsi var.

 Qalereya 

 İstinadlar 

 Həmçinin bax 
 Susayqışlaq

Kateqoriya:Quba rayonunun kəndləri